da de da de da de fi en en en sv da nl de bar da da da da fr da da da da da nb da da de da da da de de da da es da da it da de
Sydslesvigs bedste oplæser er fundet | Dansk Skoleforening for Sydslesvig e.V.
Anton Rohrmoser blev kåret som den bedste oplæser i Sydslesvig. Han var en af de fem deltagere, der skulle læse to tekster op for tre dommere og 130 tilskuere.
FLENSBORG. - Nu bliver det først rigtig spændende, hvem mon der vinder, sagde Aimee Stüdemann fra Jes Kruse Skolen, da hun var på vej tilbage til salen, lige før Sydslesvigs bedste oplæser skulle kåres. Hun er klassekammerat til to af de fem deltagere, der var med i konkurrencen. Der var mødt 130 elever op på Dansk Centralbibliotek i Flensborg tirsdag for at overvære den årlige konkurrence »Stormester i Oplæsning« og for at heppe på deres kammerater.
Deltagerne var Anton Rohrmoser og Emily Navina Borchert fra A. P. Møller Skolen, Ida Tode og Janne Brückner fra Jes Kruse Skolen og Samuel Happich fra Ejderskolen.
Det blev så Anton Rohrmoser, der vandt. Han læste op fra bogen »Divergent« af Veronica Roth. Dommerne roste især hans rolige fremtræden og dramatisering af teksten.
- Jeg havde valgt netop den tekst, fordi den er meget spændende, så den er god til at læse højt, sagde Anton.
Denne artikel gengives med venlig tilladelse fra Flensborg Avis. Læs mere i den trykte avis eller på Flensborg Avis online.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg